તેઓ સમગ્ર કારકિર્દી દરમિયાન ઉત્કૃષ્ઠ પ્રદર્શન કરતા રહ્યા અને ફૂટબોલની રમતમાં નવી શૈલી, નવી ટેકનીકનો આવિષ્કાર કરતા રહ્યા. ફૂટબોલને સ્પર્શવાથી લઈને, તેને પાસ કરવા, આગળ લઈ જવા કે કિક મારવા જેવી દરેક બાબતમાં કંઈક નવું કરતા રહેવાનું, કંઈક નવું ઉમેરતા રહેવાનું તેઓ સામર્થ્ય ધરાવતા હતા. તેમની રમતમાં દર વખતે એક નવી તાજગી જોવા મળતી હતી. તેમના પ્રશંસકોને પણ ક્યારેક પેલે જૂની બિબાઢાળ શૈલીમાં જ રમતો હોવાનું લાગતું નહીં.